《赋得客中送客》
明代·高棅

在山每送客，客行思未已。
他乡此别君，离情满天地。
长空一飞雁，落日千里至。
故园未同归，寄君两行泪。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。